Γεια σας.
Αυτή είναι μια ομιλία για το πώς θα εντοπίσετε έναν ψυχοπαθή.
Οι στατιστικές επί τη ευκαιρία,
που ο Ρόμπερτ Χερ που εφηύρε το ερωτηματολόγιο για ψυχοπαθείς,
παρουσίασε,
λένε ότι ένας στους 100 ανθρώπους είναι ψυχοπαθής.
Υπάρχουν 100 άνθρωποι στον χώρο, οπότε ένας από εσάς...
(Γέλια)
... είναι ψυχοπαθής.
Αν οι ψυχοπαθείς απολαμβάνουν να πηγαίνουν σε ομιλίες για ψυχοπαθείς,
μπορεί να είναι περισσότεροι από ένας στο κοινό.
(Γέλια)
Πιστεύω ότι οι ψυχοπαθείς απολαμβάνουν ομιλίες για ψυχοπαθείς
λόγω του σημείου 2: υπερβολική αίσθηση της αξίας τους.
Άρα, ένας στους 100 ανθρώπους είναι ψυχοπαθής, λέει ο Χερ,
αλλά τέσσερις στους 100 προέδρους εταιριών είναι ψυχοπαθείς.
Οπότε είναι τέσσερις φορές πιο πιθανό να σας διοικεί ένας ψυχοπαθής
από ότι να έχετε έναν σαν υφιστάμενο.
Είμαι επαγγελματικά εκπαιδευμένος
και πρέπει να πω, εξαιρετικά ικανός στον εντοπισμό ψυχοπαθών.
Θα σας πω την ιστορία πώς έμαθα να εντοπίζω ψυχοπαθείς
και τι έκανα με τις δυνάμεις μου.
Ξεκίνησε στο σπίτι μιας φίλης,
που είχε στο ράφι της ένα βιβλίο που λεγόταν «DSM».
Γνωρίζετε το DSM;
Είναι εγχειρίδιο για ψυχικές ασθένειες.
Τη δεκαετία του '50, ήταν πολύ λεπτό, σαν φυλλαδιάκι,
τώρα είναι τεράστιο βιβλίο.
Έχουν ανακαλύψει τεράστιο αριθμό ψυχικών ασθενειών.
Υπάρχουν 886 σελίδες, 374 ψυχικές ασθένειες.
Ξεφύλλιζα το βιβλίο αναρωτώμενος αν είχα κάποια ψυχική ασθένεια
και φαίνεται ότι έχω 12.
Έχω γενικευμένη αγχωτική διαταραχή, που είναι δεδομένο.
Έχω διαταραχή εφιάλτη,
κατηγορία για τα επαναλαμβανόμενα όνειρα καταδίωξης
ή δεδηλωμένης αποτυχίας.
Όλα μου τα όνειρα περιλαμβάνουν κάποιον να με κυνηγάει
φωνάζοντας, «Είσαι αποτυχημένος!»
(Γέλια)
Παριστάνω ότι πάσχω από διάφορες ασθένειες που είναι αρκετά σπάνιο
να έχω αυτό το πρόβλημα μαζί με γενικευμένη αγχωτική διαταραχή
επειδή αυτό το πρόβλημα τείνει να προκαλεί τεράστιο άγχος.
Έχω προβλήματα σχέσεων γονιού-παιδιού,
για το οποίο κατηγορώ τη μητέρα μου
(Γέλια)
Έχω και διαταραχή λόγω καφεΐνης, που με έχει πιάσει τώρα.
(Γέλια)
Οπότε, ξεφύλλιζα αυτό το βιβλίο και αναρωτιόμουν,
«Θεούλη μου! Είμαι πιο τρελός από ό,τι νόμιζα;»
Ή ίσως δεν είναι καλή ιδέα να κάνετε αυτοδιάγνωση
αν δεν είστε εκπαιδευμένος επαγγελματίας
Ή ίσως η ψυχιατρική βιομηχανία
έχει ένα παράξενο φετίχ να διαγιγνώσκει κανονική συμπεριφορά ως ψυχική διαταραχή.
Δεν έχω ιδέα ποιο ισχύει.
Ήμουν ενθουσιασμένος που είχα τόσες ψυχικές ασθένειες.
Με έκανε να αισθανθώ
σαν να είναι καλό να ξέρεις ότι κάτι πάει στραβά με σένα.
Αναρωτήθηκα αν το άγχος μου ήταν κάτι καλό.
Ίσως είναι κάτι που με οδηγεί μπροστά για να πετύχω.
Ίσως με κάνει να κάνω ενδιαφέροντα πράγματα. Αναρωτιόμουν τι συμβαίνει.
Σκέφτηκα να συναντήσω κάποιον που κριτικάρει την ψυχιατρική
ώστε να πάρω την άποψή του,
οπότε είχα ένα γεύμα με τους Σαϊεντολόγους,
που απομυθοποιούν την ψυχιατρική
με την Επιτροπή Πολιτών για τα Ανθρώπινα Δικαιώματα.
Οπότε τους είπα, «Μπορείτε να αποδείξετε ότι η άποψή μου είναι σωστή
και ότι η ψυχιατρική είναι ψευδοεπιστήμη;»
Είπαν, «Ναι, μπορούμε, μπορούμε να το αποδείξουμε.
Μπορούμε να σε συστήσουμε στον Τόνυ».
Οπότε ρώτησα, «Ποιος είναι ο Τόνυ;» Και είπαν, «Ο Τόνυ είναι στο Μπρόντμουρ.»
Πρόκειται για το Νοσοκομείο Μρόντμουρ που ήταν γνωστό
ως «Άσυλο Μπρόντμουρ για τους Εγκληματικά Παράφρονες».
Οπότε είπα, «Τι έκανε ο Τόνυ;»
Οι Σαϊεντολόγοι είπαν, «Σχεδόν τίποτα».
«Είναι απόλυτα λογικός, έδειρε κάποιον ή κάτι τέτοιο.
Είναι απόλυτα λογικός. Υποκρίθηκε παράνοια για να γλυτώσει την φυλάκιση.
Υποκρίθηκε πολύ καλά και τώρα είναι κολλημένος στο Μπρόντμουρ.
Όσο προσπαθεί να πείσει ότι είναι λογικός,
τόσο το θεωρούν ως απόδειξη ότι είναι παράφρων.
Θέλεις να σε βάλουμε στο Μπρόντμουρ να γνωρίσεις τον Τόνυ;»
Οπότε είπα, «Ναι, παρακαλώ».
Πήγα στο Μπρόντμουρ.
Οι Σαϊεντολόγοι με βάλανε.
Δεν είναι εύκολο.
Καθόμασταν στο Κέντρο Ευεξίας.
(Γέλια)
Ο Μπράιαν ο Σαϊεντολόγος είπε,
«Ο Τόνυ είναι το μόνο άτομο σε όλη τη μονάδα DSPD
που έχει την άδεια να συναντάει ανθρώπους στο Κέντρο Ευεξίας.
Ρώτησα, «Τι σημαίνει DSPD;»
Μου είπε: Επικίνδυνη και Βαριά Διαταραχή Προσωπικότητας,
Ρώτησα, «Είναι ο Τόνυ στο τμήμα
που βρίσκονται οι πιο επικίνδυνοι άνθρωποι;»
«Ναι, δεν είναι τρελό;» είπε ο Μπράιαν.
Τότε άρχισαν να έρχονται οι ασθενείς, οι περισσότεροι ήταν υπέρβαροι,
φορούσαν παντελόνια φόρμας και έδειχναν αρκετά ήρεμοι.
Τότε ο Μπράιαν είπε, «Να ο Τόνυ».
Μπήκε ο Τόνυ, δεν ήταν υπέρβαρος, ήταν σε εξαιρετική φόρμα.
Δεν φορούσε παντελόνι φόρμας, αλλά ένα ριγέ κοστούμι,
και ήρθε προς το μέρος μου με το χέρι τεντωμένο,
σαν κάποιος από τη σειρά «Ο Υποψήφιος».
Κάποιος θέλει να με πείσει ότι είναι πολύ λογικός.
Οπότε κάθησε.
Είπα, «Ήταν αλήθεια ότι υποκρίθηκες για να μπεις εδώ;»
Είπε, «Ναι, έδειρα κάποιον στο Ρέντινγκ.
Ήμουν στο κελί μου και ο συγκρατούμενός μου είπε,
«Θα φας πέντε χρόνια. Πρέπει να παραστήσεις τον τρελό.
Πες τους ότι είσαι τρελός, θα πας σε κάποιο άνετο νοσοκομείο,
οι νοσηλεύτριες θα σου φέρνουν πίτσες και θα έχεις και PlayStation».
Είπα, «Πώς υποκρίθηκες την τρέλα;»
Είπε, «Ζήτησα να δω τον ψυχίατρο της φυλακής.
Είχα μόλις δει το φιλμ «Crash» του Ντέϊβιντ Κρόνενμπεργκ,
όπου κάποιοι ερεθίζονται σεξουαλικά με τις συγκρούσεις αυτοκινήτων.
Οπότε, είπα στον ψυχίατρο,
«Ερεθίζονται σεξουαλικά με συγκρούσεις αυτοκινήτων».
Τον ρώτησα, «Γιατί;»
«Είπα στον ψυχίατρο ότι μου αρέσει να βλέπω γυναίκες να πεθαίνουν
επειδή με κάνει να αισθάνομαι φυσιολογικός».
Οπότε είπα, «Πού το βρήκες αυτό;»
Είπα, «Από μια βιογραφία του Τεντ Μπάντυ στη βιβλιοθήκη της φυλακής».
Οπότε προφανώς υποκρίθηκε την τρέλα πάρα πολύ καλά
και τον έστειλαν στο Μπρόντμουρ
Έριξε μια ματιά στον χώρο και είπε,
«Έχει γίνει τρομερό λάθος.
Δεν είμαι τρελός».
Είπα, «Πόσο καιρό είσαι εδώ;»
«Αν είχα εκτίσει την ποινή μου, θα είχα πέντε χρόνια.
Είμαι στο Μπρόντμουρ 12 χρόνια».
Οπότε εδώ και 12 χρόνια,
προσπαθούσε να τους πείσει ότι είναι ψυχικά υγιής.
Είπα, «Πώς το κάνεις αυτό;»
Είπε, «Δεν είναι εύκολο. Έχω συνδρομή στον Νέο Επιστήμονα.
Προσπαθώ να τους μιλάω για φυσιολογικά πράγματα, όπως το ποδόσφαιρο.
Ένα πρόσφατο άρθρο στον Νέο Επιστήμονα έλεγε
ότι ο Στρατός των ΗΠΑ εκπαίδευε μέλισσες για να μυρίζουν εκρηκτικά.
Οπότε είπα στην νοσηλεύτρια,
«Γνώριζες ότι ο Στρατός των ΗΠΑ εκπαίδευε μέλισσες να μυρίζουν εκρηκτικά;»
Είπε ότι όταν είδε τα σχόλια του φακέλου του είχαν γράψει,
«Πιστεύει ότι οι μέλισσες μπορούν να μυρίσουν τα εκρηκτικά».
Είπε, «Όσο προσπαθείς να φερθείς σαν υγιής τόσο πιο τρελός μοιάζεις».
Οπότε, ο Τόνυ μου φαινόταν πλήρως υγιής αλλά δεν είμαι επαγγελματίας.
Έφυγα και αναρωτιόμουν τι να κάνω.
Αποφάσισα να γράψω στον γιατρό του, τον Άντονυ Μέιντεν.
Είπα, «Τι συμβαίνει;» και ο γιατρός του μου απάντησε,
«Δεχόμαστε ότι η ιστορία του Τόνυ είναι αληθινή».
Δεχόμαστε ότι υποκρίθηκε παράνοια για να γλιτώσει από τη φυλακή
γιατί οι ψευδαισθήσεις του ήταν πολύ τυποποιημένες.
Όμως, τον αξιολογήσαμε
και αποφασίσαμε ότι είναι πράγματι ψυχοπαθής!
Για την ακρίβεια, η προσποίηση τρέλας
είναι ακριβώς το είδος της ύπουλης και χειριστικής δράσης ενός ψυχοπαθή».
Άρα, η προσποίηση τρέλας
αποδεικνύει ότι το μυαλό έχει πρόβλημα.
Είπε, «Βρίσκεται στη λίστα ελέγχου, ύπουλος και χειριστικός».
Είπα, «Τι άλλο;»
Είπε, «Ριγέ κοστούμι, κλασικός ψυχοπαθής
Που σημαίνει 'υπερβολική αίσθηση της αξίας του,'
επίσης 'αλαζονία/επιφανειακή γοητεία'».
Ο Τόνυ μου είπε ότι δεν του άρεσε να κάνει παρέα με τους γείτονές του.
Έχει έναν στραγγαλιστή από τη μία πλευρά,
οπότε έμενε πολύ στο δωμάτιό του.
Αυτό θεωρείται σημάδι ότι είναι ψυχοπαθής
επειδή σημαίνει έλλειψη ενσυναίσθησης και μεγαλομανία.
Μόνο στο Μπρόντμουρ η απροθυμία να κάνεις παρέα με δολοφόνους
είναι σημάδι τρέλας.
Ο Μέιντεν είπε, «Αν θέλεις να μάθεις περισσότερα για τους ψυχοπαθείς,
μπορείς να πας σε ένα σεμινάριο εντοπισμού ψυχοπαθών
του Ρόμπερτ Χερ, που εφηύρε τη λίστα ελέγχου για ψυχοπαθείς.
Οπότε πήγα σε ένα τριήμερο σεμινάριο,
ίδιο με αυτό που κάνουν όσοι είναι ειδικοί στα δικαστήρια
και μιλάνε σε δίκες,
για να αποφασιστεί αν κάποιος είναι ξεκάθαρα ψυχοπαθής ή όχι.
Πήγα στο τριήμερο σεμινάριο
και τώρα είμαι εξαιρετικά ικανός να εντοπίσω έναν ψυχοπαθή.
Ο Χερ μου είπε επανειλημμένως,
«Κάποιος τύπος στο Μπράντμουρ που μπορεί να υποκρίθηκε τρέλα,
αυτό δεν είναι σημαντικό.
Το σημαντικό είναι η εταιρική ψυχοπάθεια.
Είπε, «Η ψυχοπάθεια είναι ισχυρή, μια ανωμαλία του εγκεφάλου».
«Είναι μια ανωμαλία του εγκεφάλου».
Η αμυγδαλή δεν στέλνει αρκετά σήματα φόβου και δυσφορίας
στο κεντρικό νευρικό σύστημα.
Οι ψυχοπαθείς είναι το νευρολογικό αντίθετο από εμένα.
Η αμυγδαλή μου στέλνει υπερβολικά πολλά σήματα φόβου και δυσφορίας
στο κεντρικό νευρικό μου σύστημα.
Οπότε δεν αισθάνονται αγχωμένοι. Καθόλου άγχος.
Είναι τόσο ισχυρή εγκεφαλική ανωμαλία
που διαμόρφωσε την κοινωνία τελείως λάθος».
Ο καπιταλισμός, στην πιο ανελέητη μορφή του,
είναι η φυσική εκδήλωση της ψυχοπάθειας.
Τόσο ισχυρή είναι η ασθένεια.
Είμαστε όλοι θύματα της ψυχοπάθειας.
Είπε, «Σίγουρα θα θέλεις να πάρεις συνέντευξη
από έναν εταιρικό ψυχοπαθή».
Οπότε κοίταξα γύρω και διάλεξα...
τον Αλ Ντάνλαπ.
Ο Αλ Ντάνλαπ το '90, ήταν διαβόητος.
Θα πήγαινε σε μια εταιρία και θα απέλυε τους πάντες
και οι τιμές μετοχών θα εκτοξεύονταν.
Το έκανε στην εταιρία Scott,
που είναι μια από τις κορυφαίες εταιρίες χαρτιού υγείας στις ΗΠΑ.
Πήγε και έκλεισε εργοστάσια σε όλη τη χώρα.
Συχνά απέλυε κόσμο με σαρκαστικά αστειάκια.
Μια από τις ιστορίες του ήταν όταν κάποιος πήγε και του είπε,
«Μόλις αγόρασα αυτοκίνητο».
Ο Ντάνλαπ του είπε, «Έχεις αυτοκίνητο,
αλλά θα σου πω τι δεν έχεις, δουλειά».
Κάποτε πήγε σε ένα εργοστάσιο στην Αλαμπάμα,
ρώτησε κάποιον πόσο καιρό εργαζόταν εκεί.
Ο τύπος είπε «30 χρόνια».
«Γιατί θέλεις να εργάζεσαι κάπου επί 30 χρόνια; Δεν έχει νόημα».
Τότε έκλεισε το εργοστάσιο και απέλυσε τους πάντες.
Είπε κάτι που δεν ήταν ψυχοπαθές.
Όπως, για παράδειγμα, είπε, όχι,
δεν τον ρώτησα για επιπόλαιη σεξουαλική συμπεριφορά
γιατί ήταν η γυναίκα του εκεί και ειλικρινά δείλιασα.
Αλλά είπε όχι στην νεανική παραβατικότητα και νεανικά προβλήματα συμπεριφοράς.
Είπε, «Επειδή έγινα δεκτός στη Σχολή Αξιωματικών
και αν ήμουν παραβατικός δεν θα με δέχονταν».
Δεν υπάρχουν φήμες για σχέσεις. Παντρεύτηκε δύο φορές.
Η πρώτη του σύζυγος ανέφερε στα χαρτιά του διαζυγίου
ότι την απείλησε μια φορά με μαχαίρι
και είπε, «Πάντα αναρωτιόμουν τι γεύση έχει η ανθρώπινη σάρκα».
Όμως παντρεύτηκε μόνο δύο φορές.
Επίσης, μιλούσε συχνά για τους σοφούς και υποστηρικτικούς γονείς του
αλλά δεν πήγε στις κηδείες τους.
Αλλά ακόμη κι έτσι, υπήρχαν αρκετά σημεία ελέγχου ψυχοπαθών
που δεν ίσχυαν καθόλου γι' αυτόν.
Οπότε σκέφτηκα ότι δεν θα το βάλω αυτό στο βιβλίο.
Τότε κατάλαβα, Θεέ μου,
το να εντοπίζω ψυχοπαθείς με έκανε λίγο ψυχοπαθή.
Έδειχνα έλλειψη ενσυναίσθησης, ήμουν ύπουλος και χειριστικός.
Με έκανε μανιακό της εξουσίας.
Τότε μου τηλεφώνησε ο Τόνυ από το Μπρόντμουρ.
Επί τη ευκαιρία, ο Τόνυ πάντα αρνιόταν ότι είναι ψυχοπαθής.
Είπε ότι το πρόβλημα με τα σημεία ελέγχου, είναι ότι ένα είναι η έλλειψη ενοχής,
ένα άλλο είναι τα ύπουλα, χειριστικά και παθολογικά ψέμματα.
Οπότε αν τους πεις, «Αισθάνομαι τεράστια ενοχή για ό,τι έκανα,»
λένε, «Κλασική περίπτωση ψυχοπαθή που παριστάνει ότι έχει τύψεις
ενώ δεν έχει».
Είπε ότι είναι όπως το βουντού τα γυρίζουν όλα ανάποδα.
Η λίστα ελέγχου του Χερ χρησιμοποιείται από ειδικούς για επιβολή ποινών σε δίκες
και σε δίκες αναστολής ή επιτήρησης συνεχώς.
Η υπόλοιπη ζωή ενός ανθρώπου μπορεί να καθοριστεί
από τη βαθμολογία του στο τεστ για ψυχοπαθείς.
Τέλος πάντων, ο Τόνυ είπε ότι είχε δικαστήριο
και μου πρότεινε να πάω.
Οπότε πήγα.
Μετά από 14 χρόνια στο Μπρόντμουρ
για ένα έγκλημα που θα φυλακιζόταν πέντε χρόνια αν δεν είχε υποκριθεί τρέλα,
τον άφησαν ελεύθερο.
Είναι ελεύθερος τώρα.
Μου είπε, «Τζον, θα πρέπει να θυμάσαι,
ότι όλοι είναι λίγο ψυχοπαθείς».
Είπε, «Εσύ είσαι, εγώ είμαι. Προφανώς εγώ είμαι».
Είπα, «Τι σκοπεύεις να κάνεις τώρα;»
Είπε, «Υπάρχει μια γυναίκα στο Βέλγιο που μ' αρέσει αλλά είναι παντρεμένη.
[δεν ακούγεται] να τη χωρίσω, δεν πειράζει γιατί είμαι χειριστικός.
Οπότε ο Τόνυ γυρίζει ελεύθερος.
Πέρασα πολύ χρόνο αναρωτώμενος τι να σκεφτώ για τον Τόνυ.
Ξέρετε, ανησυχούσα,
γιατί ένα κομμάτι μου ήθελε πραγματικά να τον υποστηρίξει
και ένα άλλο σκεφτόταν,
ότι έχουν 60% ποσοστό υποτροπής.
Τί να κάνω;
Για λίγο αναρωτιόμουν
αν θα έπρεπε να του γράψω και να τον υποστηρίξω,
αλλά όχι αρκετά καλά για να έχει αποτέλεσμα.
Κάπως σαν καμπάνια απελευθέρωσης αλλά κάπως άσχημα κάπως σαν χάλια Μπόνο.
(Γέλια)
Αλλά τώρα αποφάσισα τελικά.
Είναι ψυχοπαθής ο Τόνυ ή είναι δικαστική πλάνη;
Η απάντηση που κατέληξα είναι «και τα δύο».
Μπορείς να είσαι ψυχοπαθής και να υπάρχει δικαστική πλάνη
γιατί δεν θα έπρεπε να μας καθορίζει μία λίστα ελέγχου.
Θα έπρεπε να μας καθορίζει η ψυχική μας υγεία
και όχι η τρέλα μας, αν είναι δυνατόν.
Κάποιες φορές είναι η τρέλλα μας,
είναι οι λιγότερο ελκυστικές πλευρές της προσωπικότητάς μας,
είναι τα άγχη μας, οι παρορμήσεις μας και οι εμμονές,
που μας οδηγούν μερικές φορές σε πολύ ενδιαφέροντα πράγματα,
που μας οδηγούν να προχωρήσουμε και να πετύχουμε.
Σας ευχαριστώ πολύ.
(Χειροκρότημα)